jkorsvik/nowiki_second_scrape_merged huggingface dataset:
Blanka av Navarra

Blanka av Navarra (Blanche d'Évreux) (født 1331, død 5. oktober 1398) var dronning av Frankrike gjennom sitt ekteskap med Filip VI av Frankrike. Hun var datter av Johanna II av Navarra og Filip III av Navarra.
Blanka giftet seg med Filip VI i 1350; dette var hans andre ekteskap. Året etter ble hun enke og fødte datteren Johanna etter ektefellens død. 
Blanka er begravet i klosterkirken Saint-Denis.


== Referanser ==
Oromoer

Oromoer (oromo: Oromoo, «de mektige»; ge'ez: ኦሮሞ, ’Oromo) er den største folkegruppen i Etiopia. Folket er delvis nomader og snakker oromo, som er en gren av kusjittiske språk i den afroasiatiske språkfamilien. De holder til i Etiopia og i nordlige deler Kenya .Med rundt 60 millioner mennesker utgjør de den største etniske gruppen i Etiopia, og rundt 34,49 prosent av befolkningen i henhold til en folketelling fra 2007.


== Politikk ==

I Etiopias føderale parlament, som langt på vei er etnisk og regionalt basert, har oromoene 30 prosent av plassene. Både Mulatu Teshome og Girma Wolde-Giorgis, Etiopias nåværende og forrige president – et embete som hovedsakelig har seremonielle og representative oppgaver, er oromoer. De tilhører partiet Oromo Peoples' Democratic Organization, (OPDO), som er en del av Etiopias styrende regjeringskoalisjon Det etiopiske folks revolusjonære demokratiske front.
Oromia ble i 1995 oromoenes etniske føderale stat. Flere oromoiske politiske ledere, demonstranter og journalister har blitt fengslet av regjeringen. Over 600 oromo-studenter har blitt fengslet for å ha kritisert regjeringen for umenneskelig undertrykking av oromofolket. Amnesty, Human Rights Watch og andre observatører har rapportert om tortur og at menneskerettigheter har blitt brutt gjentatte ganger. I 1995 beskrev den svenske avisen Aftonbladet folkegruppen som «Afrikas kurdere».Et flertall av oromofolket vil ha et selvstendig Oromia. Den fremste opprørsgruppen er Oromofolkets frigjøringsfront (Oromo Liberation Front, OLF) og har de siste årene økt antall attentater mot regjeringssoldater. Gruppen var en del av en opprørskoalisjon som styrtet den forrige diktatoren.


== Opprinnelse ==
Oromoene er en kusjittiskspråklig folkegruppe i det nordøstlige og østlige Afrika. De kusjittiskspråklige har befolket deler av disse afrikanske områdene så lenge som historisk tid. Oromoene finnes hovedsakelig i Etiopia, men er spredt så langt nord som i nordlige Etiopia i Tigray til nordlige Kenya, og helt sør til øya Lamu.
Deres fysiske trekk, kultur, språk og andre bevis tyder på at de er ei urbefolkning i denne delen av Afrika. Det er indikasjoner på at de har eksistert som samfunn og folk tusenvis av år. De er «et oldtidsfolk, stedegen grunnstamme, de fleste andre folkene i denne delen av Øst-Afrika har trolig blitt dannet ut fra dem.» Det trengs imidlertid ytterligere forskning for å fullt ut kartlegge oromoenes opprinnelse.


== Se også ==
Bale nasjonalpark
De etiopiske høylandene


== Referanser ==


== Litteratur ==
Hassan, Mohammed (1994): The Oromo of Ethiopia, A History 1570-1860. Trenton: Red Sea Press. ISBN 0-932415-94-6
Lewis, Herbert S. (1965): A Galla Monarchy: Jimma Abba Jifar, Ethiopia 1830-1932. Madison: The University of Wisconsin Press.


== Eksterne lenker ==
Oromia and the Oromo people, Oromia Online, basert i stor grad på en bok av Gadaa Melbaa (1988)
Marimesse siare

Andre marimesse var ifølge Frostatingsloven en helligdag som ble feiret 8. september. På latin blir den omtalt som Festum nativitatis. Det er altså jomfru Marias fødselsdag som blir feiret. Det var en av de 16 viktigste helligdagene i Frostatingsloven og hadde krav om nonshelg før. Det vil si at det skulle ikke arbeides fra non (klokka 15) lørdagen før til det lysnet mandagen.
Christian Rosenkreuz

Christian Rosenkreuz er en legendarisk og muligens allegorisk figur innen kristen esoterikk, som har blitt sagt å være grunnlegger av rosenkorsordenen (også kalt rosenkreuzerne). Fortellingen om Christian Rosenkreuz spores tilbake til tre skrifter fra begynnelsen av 1600-tallet, og han ble hevdet å ha levd på 13- og 1400-tallet.


== Referanser ==
Brain in a vat

Brain in a vat er et tankeeksperiment innen bevissthetsfilosofien. Det ble formulert av Hilary Putnam, og søker å bevise at det er mulig vi bare lever i en fantasiverden. Brain in a vat bygger på ideen om at vi skulle eksistere bare som hjerner i en næringsløsning, som ble «matet» med stimulerende opplevelser.
Tankeeksperimentet tjener til å tenke gjennom våre forestillinger om viten, realitet, sannhet og bevissthet.


== Se også ==
Solipsisme
Vi går ombord (album)

Vi går ombord er et musikkalbum med Erik Bye, utgitt i 1960. Dette er hans første LP-plate som soloartist.
Vi går ombord var også et radioprogram som Bye ledet fra 1959 til 1965 og som fra 1963 til 1970 gikk i samsending med TV. TV-programmet Vi går ombord gikk kun på julaften, mens radioprogrammet gikk som fast programpost til 1963.


== Sporliste ==
«Vi går ombord i Briggen Albertine»
«Adjø, farvel for siste gang»
«Amanda fra Haugesund»
«Se fiskeren ror sin forgylte pram»
«Kan du minnes Oleanna»
«Skomværsvalsen»
«Anna Lovinda»
«Då Daniel drog»
«Daniel Davidson»
«Gallionsfiguren»
«Nesevarmeren til Salve»
«Allsang-potpurri»
«Jeg fødtes utpå nordsjøen»
«Turalleri»
«Anna Mari»
«Vi går ombord»


== Referanser ==


== Eksterne lenker ==
(en) Vi går ombord på Discogs 
(no) Vi går ombord på Rockipedia
Umuligheten av å leve

Umuligheten av å leve er en boksingel av Stig Sæterbakken, utgitt av Flamme Forlag i 2010. Boken er et bekjennelsesskrift, om barnsligheten som forfatterens dominerende personlighetstrekk, om vanskene med å ta livet på alvor, og om den grunnleggende sorg som hefter ved tilværelsen, samme hvor godt man har det. Essayet er del to i en singel-trilogi, som ble påbegynt med Ja. Nei. Ja. i 2009, og hvor siste del Det fryktinngydende kom i 2011.
Elizabeth Olsen

Elizabeth Chase Olsen (født 16. februar 1989 i Sherman Oaks i California) er en amerikansk skuespiller. Hun er lillesøsteren til skuespillerne Mary-Kate og Ashley Olsen. Som barn hadde hun noen små roller i søstrenes første filmer. Med tiden har hun bygget en selvstendig karriere, blant annet som Scarlet Witch i Marvel-universet. Hun studerte drama ved NYU Tisch School of The Arts og Atlantic Theater Company i New York. Hun har sin egen TV-miniserie på Disney+, WandaVision, sammen med Paul Bettany. 


== Filmografi ==


== Referanser ==


== Eksterne lenker ==
(en) Elizabeth Olsen på Internet Movie Database 
(no) Elizabeth Olsen hos Filmfront 
(sv) Elizabeth Olsen i Svensk Filmdatabas 
(da) Elizabeth Olsen på Filmdatabasen 
(da) Elizabeth Olsen på Scope 
(fr) Elizabeth Olsen på Allociné 
(en) Elizabeth Olsen på AllMovie 
(en) Elizabeth Olsen hos Turner Classic Movies 
(en) Elizabeth Olsen hos Rotten Tomatoes 
(en) Elizabeth Olsen hos TV Guide
Oksana Koroljova

Oksana Igorevna Koroljova (russisk: Оксана Игоревна Королёва, født 17. juli 1984 i Astrakhan, Russland) er en russisk håndballspiller, som spiller på det russiske landslaget og klubblaget Zvezda Zvenigorod. 
Hun ble verdensmester med det russiske landslaget i 2009, og vant bronsemedalje i EM i 2008.
På klubbnivå vant hun med HC Lada Toljatti det russiske mesterskapet fire ganger, i 2003 og 2004, 2005 og 2006. I 2007 kom hun og Lada Toljatti på andreplass i Champions League, hvor de tapte mot danske Slagelse DT i finalen. I 2008 ble hun Champions League-mester med sitt nye lag Zvezda Zvenigorod, som slo østerrikske Hypo Niederösterreich i finalen. Med Zvezda vant hun også den russiske cupen i 2009. 


== Eksterne lenker ==
(en) Oksana Koroljova – Det europeiske håndballforbundet (EHF) 
Profil på nettstedet til Zvezda Zvenigorod
Ric Battellino

Ricardo Battellino (født 7. juli 1951 i Italia) er en italiensk økonom, som var visesentralbanksjef (Deputy Governor) i Reserve Bank of Australia, under sentralbanksjef Glenn Stevens fra februar 2007 til han pensjonerte seg i 2012. I tillegg til stillingen som visesentralbanksjef var han visestyreformann i sentralbankens styre, og formann for Risikostyringskomiteen. 
Battellino ble født i Italia, men migrerte til Australia sammen med sine foreldre, og vokste opp i Queensland. Han har en honours degree i økonomi fra The University of Queensland. Han var også Sloan Fellow ved London Business School i 1981 og 1982. 
Han begynte i sentralbanken i 1973, og hadde ulike stillinger innen forskningsavdelingen og innlandsavdelingen (Domestic Markets Department). I 1979 ble han leder for innlandsavdelingen, og i 1981 ble han leder for utlandsavdelingen (International Department). Fra 1994 og fram til han ble visesentralbanksjef i 2007 var han leder for Financial Markets. 
Han har to barn, og bor i Pymble, en forstad til Sydney. 
I februar 2012 overtok Philip Lowe hans stilling som visesentralbanksjef i Reserve Bank of Australia.


== Referanser ==


== Eksterne lenker ==
Reserve Bank of Australia – Ric Battellino Biographical Summary
Marina Sudakova

Marina Vladimirovna Sudakova (russisk: Марина Владимировна Судакова (Ярцева); født Jartseva; 17. februar 1989 i Volgograd) er en russisk håndballspiller, som spiller for den russiske hovedstadsklubben CSKA Moskva og det russiske landslaget.


== Karriere ==
Sudakova begynte å spille håndball ved håndballskolen i Volgograd. I 2004 flyttet hun til Rostov-na-Donu for å spille i den lokale klubben Rostov-Don. Fra 2006/07 spilte hun for Russlands juniorlandslag, og på seniorlandslaget fra 2008 av. Hun er student ved Det Russiske Statlige Universitet for Handel og Næringsliv i Rostov.
Hun ble verdensmester med det russiske landslaget i 2009, og vant bronsemedalje i EM i 2008.
Hun tok gull under Sommer-OL 2016.


== Referanser ==


== Eksterne lenker ==
(en) Marina Yartseva – kategori av bilder, video eller lyd på Commons 
(en) Marina Sudakova – Olympedia 
(en) Marina Sudakova – Sports-Reference (OL-resultater – arkivert) 
(en) Marina Sudakova – Det europeiske håndballforbundet (EHF) 
Profil på nettstedet til «Rostov-Don»
Stefan Forssén

Eric Anders Stefan Forssén (født 10. oktober 1943) er en svensk komponist og jazzpianist. Med septetten Ânglaspel mottok han svensk Grammy i 1991 for CD Zigidap. Han er virksom i Göteborg og skriver i ulike genre – sanger og låter, for strykekvartetten STRÅF, for opera, og han har arrangert en anseelig mengde korverk. For utgivelsen Änglaspel (1982 Änglaspel, Caprice) mottoks "1982-års Jazz-i-Sverige-produktion.


== Diskografi ==
Se gryningen (2008, Ymna, kor, dir. Johanna Thür, oratorium)
Brott och straff (2003, Haga motettkör & Högsbo Vok, reqviem)
Född i farstun (text, musik och sång: Astrid Hessel Roxenholt. Piano, några arr. av SF)
The Beauty of Bach (2002, Änglaspel, Footprint Records)
Tankarnas gröna träd (2002,	Göteborgs kammarkör, dir: Gunnar Eriksson, Footprint Records)
Inbjudan – Invitation (Kor)
Tusen-och-en-natt-visor (1999, text: Lennart Hellsing, Caprice)
Zvamp (1999 Änglaspel, Prophone)
Foxtrot (1999 Änglaspel)
Bra sånger af Stefan Forssén (1999 Korskolen, Kalundborg kommunala Musikeskole. Focus)
Onkel Stefans sånger (1998)
Från Brännö brygga till Brännö brygga (1994Prophone)
Resa i nordiskt ljus (1994, Göteborgs kammarkör, dir. Gunnar Eriksson, Prophone)
Stefan Forssén plays with evergreens (1993 Prophone)
Zigidap (1991, Änglaspel, Prophone)
Vaniljdrömmar   (Katarina Karlsson. Piano, flera arr. och en del musik: SF.
Imogena 1991
Å (1988 Änglaspel, Tonart)
Göteborgs kammarkör sjunger Lars Gullin (1987, Instr. arr: SF. Proprius)
Lappland (1986 Änglaspel, Dragon)
Gungan (1985, barnvisor av Kurt Larsen. Svenska texter och sång av Britt Ling. Arr. av SF. Tonart)
Vinden skall vakna och andra visor (1984, Britt Ling med vänner. Arr. av SF. Tonart)
Änglaspel (1982, Änglaspel, Caprice)
Axel Falk sjunger Birger Sjöberg (1982, arr. av SF. Viston)
Viska du vind (1981, Göteborgs kammarkör. Instr. arr. av SF. Proprius)
Oh Cuba oh ritmo (1980, Göteborgs kammarkörs LP med kubansk musik. Instr. arr. av SF. Proprius)
Den stora maskeraden (1979, med Dan Berglund. Arr av SF. Proletärkultur)
Fiskdikt och fågelsång (1977, med Björn Vockhoff. Arr. av SF. YTF)
Dan Berglund sjunger Rudolf Nilsen (1977 arr. av SF. Proletärkultur)
Det finns inget mörker (med Maria Hörnelius. Arr. av SF)


== Referanser ==


== Eksterne lenker ==
Offisielt nettsted 
(en) Stefan Forssén på Discogs 
(en) Stefan Forssén på MusicBrainz 
(en) Stefan Forssén på Spotify
Inge Langlo

Inge Hermann Langlo (født 26. mai 1933, død 21. juni 2021) var en norsk næringslivsleder som hadde sitt virke i den norske møbelbransjen.


== Utdannelse og yrkesliv ==
Langlo ble i 1957 uteksaminert som siviløkonom fra Norges Handelshøyskole. Allerede under utdannelsen var han opptatt av vilkårene for næringsutvikling og etablering av bedrifter, særlig utenfor byene, og laget en utredning om sin hjembygd Stranda på Sunnmøre. I 1957 begynte Langlo i familiebedriften P.I. Langlos Fabrikker, der han var salgssjef til 1970, da han ble medeier i Møre Lenestolfabrikk. Langlo ble senere direktør for møbelprodusenten Møremøbler. Langlo var aktiv innen møbelindustriens utvikling, herunder satsing på design, og for å fremme eksport av møbler. En periode var han også formann i Møbelprodusentenes Landsforening. 


== Utmerkelser og hedersbevisninger ==
2010: ridder av 1. klasse av St. Olavs Orden for samfunnsnyttig tjeneste.
2000: Norsk Forms hederspris
2000: tilegnet festskriftet Et Liv i form. Hedersskrift for Inge Langlo, redigert av Eldar Høidal og utgitt av Norsk Møbelfaglig Senter


== Referanser ==
Jekaterina Vetkova

Jekaterina Vladimirovna Vetkova (russisk: Екатерина Владимировна Веткова; født 1. august 1986 i Syzran) er en russisk håndballspiller, som spiller på det russiske landslaget og for den rumenske klubben Corona Brașov.
Hun ble verdensmester med det russiske landslaget i 2009, og vant bronsemedalje i EM i 2008.
På klubbnivå vant hun i 2008 Champions League med Zvezda Zvenigorod, som slo østerrikske Hypo Niederösterreich i finalen. Med Zvezda vant hun også den russiske cupen i 2009 og 2010.


== Referanser ==


== Eksterne lenker ==
(en) Jekaterina Vetkova – Olympedia 
(en) Jekaterina Vetkova – Det europeiske håndballforbundet (EHF) 
(fr) Jekaterina Vetkova – Ligue Féminine de Handball (LFH)
Garvestoff

Garvestoff er organiske forbindelser i planter som binder seg til proteiner på en måte som gjør dem tungt løselige i vann.Egenskapen disse stoffene har gjør dem nyttige i garving av dyrehuder. Dyrehuder består hovedsakelig av proteinene kollagen, elastin og kreatin som er lett nedbrytbare. Garvestoffene inngår kjemiske forbindelser med kollagenet i dyrehuden og konserverer den slik at det dannes et mer holdbart lær.Garvestoffer og garvesyre eller tanniner kan lett forveksles. Tanniner er det samme som garvesyre. Tanniner brukes som garvestoffer, men alle garvestoffer er ikke tanniner. Tanniner og garvesyrer finnes blant annet i druekjerner noe som kan ha bidratt til at man har blandet disse ordene sammen i samtaler om vin.


== Garving med garvestoffer ==
Plantebaserte garvestoffer kan deles inn i hydrolyserbare tanniner og kondenserte tanniner. Det finnes også mineralske, animalske og syntetiske garvestoffer. De forskjellige garvemetodene benytter forskjellige garvestoffer. Logarving, også kalt rødgarving benytter plantebaserte garvestoffer. I mineralgarving brukes uorganiske garvestoffer, ofte krom, men også aluminiumsulfat eller natriumklorid, som også går under navnet hvitgarving. Når det brukes fettsyrer som garvestoff kalles metoden semsgarving eller oljegarving. Flere av disse metodene kan kombineres og kalles da kombinasjonsgarving.


== Referanser ==
Geir Stenseth

Geir A. Stenseth (født 14. februar 1959) er en norsk politiker (FrP). Han var varaordfører i Ålesund i fra 2009 til 2015.  
Stenseth overtok som varaordfører etter at daværende stortingsrepresentant og varaordfører Lodve Solholm ble utnevnt til fylkesmann i Møre og Romsdal. Han har vært fylkestingsrepresentant i Møre og Romsdal siden 2011. 
Stenset var FrPs ordførerkandidat ved kommunevalget i 2015, og ble gjenvalgt som fylkestingsrepresentant for Møre og Romsdal.


== Referanser ==


== Eksterne lenker ==
(no) Geir Stenseth hos Stortinget 
(no) Geir Stenseth hos Norsk senter for forskningsdata
Montrouge

Montrouge er en kommune i departementet Hauts-de-Seine i regionen Île-de-France i de sørlige forstedene til Paris. Den ligger 4,4 km fra sentrum av Paris.


== Befolkningsutvikling ==
Antall innbyggere i kommunen Montrouge


== Referanser ==


== Eksterne lenker ==
Offisielt nettsted 
(en) Montrouge – kategori av bilder, video eller lyd på Commons 
(en) Montrouge, France – galleri av bilder, video eller lyd på Commons 
Kommunedata INSEE
Meudon

Meudon er en kommune i departementet Hauts-de-Seine i regionen Île-de-France i de sørvestlige forstedene til Paris. Den ligger 9,1 km fra sentrum av Paris.


== Parisobservatoriet ==
Meudon er et av de tre stedene der Parisobservatoriet holder til. De to andre er Paris (på adressen avenue de l'Observatoire) og Nançay. Den nåværende filialen i Meudon ble etablert i 1876 etter initiativ fra Jules Janssen, som forestod restaureringen og ombyggingen av det gamle Meudon slott til et moderne observatorium. Ved oppstarten i 1876 var observatoriet i Meudon i sin helhet viet faget astrofysikk, som på det tidspunktet var et helt nytt fagfelt.


== Demografi ==
Befolkningsutvikling i kommunen Meudon


== Referanser ==


== Eksterne lenker ==
Offisielt nettsted 
(en) Meudon – kategori av bilder, video eller lyd på Commons 
Kommunedata INSEE
JEL-klassifisering

JEL-klassifisering er et system for systematisk klassifisering av artikler i samfunnsøkonomi etter emne. Systemet stammer fra Journal of Economic Literature (JEL). JEL publiseres kvartalsvis av American Economic Association (AEA) og inneholder oversiktsartikler i samfunnsøkonomi og informasjon om nylig publiserte bøker og avhandlinger. JEL-klassifiseringskoder brukes i dag i en rekke tidsskrifter og databaser over samfunnsøkonomisk litteratur. 
Det er 20 hovedkategorier, hver med flere underkategorier. De primære kodene er:

JEL: A – Generell økonomi og undervisning
JEL: B – Økonomisk idehistorie, samfunnsøkonomisk metode og heterodoks økonomi
JEL: C – Matematisk og kvantitativ metode
JEL: D – Mikroøkonomi
JEL: E – Makroøkonomi og monetær økonomi
JEL: F – Internasjonal økonomi
JEL: G – Finansiell økonomi
JEL: H – Offentlig økonomi
JEL: I – Helseøkonomi, utdanningsøkonomi og velferdsøkonomi
JEL: J – Arbeidsmarkedsøkonomi og demografi
JEL: K – Jus og økonomi
JEL: L – Næringsøkonomi
JEL: M – Bedriftsøkonomi, markedsføring og regnskap
JEL: N – Økonomisk historie
JEL: O – Utviklingsøkonomi, teknologisk endring og vekst
JEL: P – Økonomiske systemer
JEL: Q – Landbruksøkonomi, naturressursøkonomi og miljøøkonomi
JEL: R – Regional utvikling
JEL: Y – Diverse kategorier
JEL: Z – Andre spesielle emner


== Eksterne lenker ==
Journal of Economic Literature (JEL) Classification System
JEL Classification Codes Guide
Suresnes

Suresnes er en kommune i departementet Hauts-de-Seine i regionen Île-de-France i de vestlige forstedene til Paris. Den ligger 9,3 km fra sentrum av Paris.


== Befolkningsutvikling ==
Antall innbyggere i kommunen Suresnes


== Sykehus ==
Hôpital Foch


== Referanser ==


== Eksterne lenker ==
Offisielt nettsted 
(en) Suresnes – kategori av bilder, video eller lyd på Commons 
Kommunedata INSEE
Ksenija Makejeva

Ksenija Vladimirovna Makejeva (russisk: Ксения Владимировна Макеева; født 19. september 1990 i Volgograd) er en russisk håndballspiller, som spiller for den russiske klubben Rostov-Don og det russiske landslaget.
Hun ble verdensmester med det russiske landslaget i VM i 2009 i Kina.
Hun begynte å spille håndball ved håndballskolen i Volgograd. Hun har spilt for Dinamo Volgograd siden 2006, og ble russisk seriemester i 2009 og 2010. I 2009 vant hun den europeiske EHF Cup med Dinamo.
Makejeva ble etter Junior-VM i juli 2010 tatt ut som linjespiller på All Star-laget, sammen med blant annet landslagskollega Tatjana Khmyrova.


== Referanser ==


== Eksterne lenker ==
(en) Ksenija Makejeva – Olympedia 
(en) Ksenija Makejeva – Det europeiske håndballforbundet (EHF)
Gennevilliers

Gennevilliers er en kommune i departementet Hauts-de-Seine i regionen Île-de-France i de nordvestlige forstedene til Paris. Den ligger 9,1 km fra sentrum av Paris.


== Befolkningsutvikling ==
Antall innbyggere i kommunen Gennevilliers


== Referanser ==


== Eksterne lenker ==
Offisielt nettsted 
(en) Gennevilliers – kategori av bilder, video eller lyd på Commons 
Kommunedata INSEE
Puteaux

Puteaux er en kommune i departementet Hauts-de-Seine i regionen Île-de-France i de vestlige forstedene til Paris. Deler av forretningsdistriktet La Défense ligger i kommunen. Den ligger 8,7 km fra sentrum av Paris.


== Befolkningsutvikling ==
Antall innbyggere i kommunen Puteaux


== Referanser ==


== Eksterne lenker ==
Offisielt nettsted 
(en) Puteaux – kategori av bilder, video eller lyd på Commons 
Kommunedata INSEE
Jekaterina Gajduk

Jekaterina Jevgenjevna Gajduk (russisk: Екатерина Евгеньевна Гайдук (Давыденко), født Davydenko 7. mars 1989 i Toljatti) er en russisk håndballspiller, som spiller på det russiske landslaget og klubblaget Lada Toljatti.
Hun vant bronsemedalje med det russiske landslaget i EM i 2008.
På klubbnivå vant hun med HC Lada Toljatti det russiske seriemesterskapet i 2008. I 2007 kom hun og Lada Toljatti til finalen i Champions League, hvor de tapte mot danske Slagelse DT. 


== Eksterne lenker ==
(en) Jekaterina Davydenko – Olympedia 
(en) Jekaterina Davydenko – Sports-Reference (OL-resultater – arkivert) 
(en) Jekaterina Davydenko – Det europeiske håndballforbundet (EHF)
Liste over regjerende konger og dronninger

Liste over regjerende konger og dronninger er en liste over regjerende monarker. Charles III av Storbritannia, er også konge av samvelderikene. Derfor blir han nevnt flere ganger, bare med forskjellig tittel for hvert av samvelderikene.


== Afrika ==
Letsie III av Lesotho
Mohammed VI av Marokko
Mswati III av Swaziland


== Asia ==
Hamad ibn Isa al-Khalifah av Bahrain
Jigme Khesar Namgyel Wangchuck av Bhutan
Abdullah II av Jordan
Norodom Sihamoni av Kambodsja
Abdullah av Pahang av Malaysia
Salman av Saudi-Arabia
Rama X av Thailand
Naruhito av Japan


== Europa ==
Kong Philippe av Belgia
Dronning Margrethe II av Danmark
Fyrst Hans Adam II av Liechtenstein
Storhertug Henri av Luxembourg
Fyrst Albert II av Monaco
Kong Willem-Alexander av Nederland
Kong Harald V av Norge
Kong Felipe VI av Spania
Kong Charles III av Storbritannia
Kong Carl XVI Gustaf av Sverige


== Nord-Amerika ==
Kong Charles III av Canada


== Oseania ==
Tupou VI av Tonga
Kong Charles III av Australia
Kong Charles III av New Zealand
Kong Charles III av Papua Ny-Guinea
Kong Charles III av Salomonøyene
Kong Charles III av Tuvalu


== Sør-Amerika ==
Kong Charles III av Antigua og Barbuda
Kong Charles III av Bahamas
Kong Charles III av Belize
Kong Charles III av Grenada
Kong Charles III av Jamaica
Kong Charles III av Saint Kitts og Nevis
Kong Charles III av Saint Lucia
Kong Charles III av Saint Vincent og Grenadinene


== Se også ==
Liste over kongedømmer